2009D0369 — SL — 29.04.2014 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKLEP ATALANTA/3/2009 POLITIČNEGA IN VARNOSTNEGA ODBORA z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (2009/369/SZVP) (UL L 112, 6.5.2009, p.9)

spremenjena z:









▼B

SKLEP ATALANTA/3/2009 POLITIČNEGA IN VARNOSTNEGA ODBORA

z dne 21. aprila 2009

o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

(2009/369/SZVP)







POLITIČNI IN VARNOSTNI ODBOR JE – ob upoštevanju Pogodbe o Evropski uniji in zlasti tretjega pododstavka člena 25 Pogodbe, ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ( 1 ) in zlasti člena 10(5) Skupnega ukrepa, ob upoštevanju naslednjega: (1) V skladu s členom 10(5) Skupnega ukrepa 2008/851/SZVP je Svet pooblastil Politični in varnostni odbor (PVO), da sprejme ustrezne sklepe o vzpostavitvi odbora sodelujočih držav (OSD) za operacijo Atalanta. (2) V Sklepih Evropskega sveta iz Nice z dne 7, 8 in 9. decembra 2000 in Sklepih Evropskega sveta iz Bruslja z dne 24 in 25. oktobra 2002 so navedene podrobnosti glede sodelovanja tretjih držav v okviru operacij za krizno upravljanje ter vzpostavitve OSD. (3) OSD bo imel ključno vlogo pri tekočem vodenju operacije Atalanta. Odbor je glavni forum, na katerega se sodelujoče države skupno obračajo z vprašanji v zvezi z uporabo svojih sil v operaciji. PVO, ki politično nadzoruje in strateško vodi operacijo, bo upošteval stališča, ki jih izrazi OSD. (4) V skladu s členom 6 Protokola o stališču Danske, priloženega Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri pripravi in izvedbi odločitev in ukrepov Evropske unije, ki zadevajo obrambo – ob upoštevanju naslednjega: SKLENIL:







Člen 1

Ustanovitev ter naloge in pristojnosti

Ustanovi se odbor sodelujočih držav (OSD) za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta). Njegove naloge in pristojnosti so določene v Sklepih Evropskega sveta iz Nice iz meseca decembra 2000 in Sklepih Evropskega sveta iz Bruslja iz meseca oktobra 2002.

Člen 2

Sestava

1. Člani OSD so:

— predstavniki vseh držav članic;

— predstavniki tretjih držav, ki sodelujejo v operaciji in zagotavljajo bistvene vojaške prispevke ►M6 ————— ◄ .

2. Na sestankih OSD so prisotni poveljnik operacije EU, generalni direktor Vojaškega štaba Evropske unije ali njihovi predstavniki in predstavniki Komisije.

3. Po potrebi so lahko na sestanek za določene dele razprave povabljene tretje osebe.

Člen 3

Predsedovanje

Brez poseganja v pristojnosti predsedstva OSD predseduje generalni sekretar/visoki predstavnik ali njegov zastopnik v tesnem sodelovanju s predsedstvom, ki mu pomaga predsednik Vojaškega odbora Evropske unije (PVOEU) ali njegov zastopnik.

Člen 4

Sestanki

1. OSD redno sklicuje njegov predsednik. Če tako zahtevajo okoliščine, se na pobudo predsednika ali na zahtevo člana odbora lahko skličejo nujni sestanki.

2. Predsednik vnaprej razdeli začasni dnevni red in dokumente, ki se nanašajo na sestanek. Po vsakem sestanku se razdeli zapisnik.

Člen 5

Postopek

1. Z izjemo iz odstavka 3 in brez poseganja v pristojnosti PVO in v pristojnosti poveljnika operacije EU je:

— pri odločitvah, ki jih OSD sprejema v zvezi s tekočim vodenjem operacije, potrebno soglasje predstavnikov držav, ki sodelujejo v operaciji;

— pri oblikovanju priporočil v okviru OSD o možnih prilagoditvah operativnega načrtovanja, vključno z morebitno prilagoditvijo ciljev, potrebno soglasje članov OSD.

Če se član vzdrži, to ne prepreči soglasja.

2. Predsedujoči ugotovi, da je prisotna večina predstavnikov držav, ki imajo pravico sodelovati pri posvetovanjih.

3. Vsa postopkovna vprašanja se urejajo z navadno večino na sestanku prisotnih članov.

4. Danska ne sodeluje pri sprejemanju odločitev OSD.

Člen 6

Zaupnost

1. Za sestanke in delo OSD se uporabljajo predpisi Sveta o varovanju tajnosti. Zlasti predstavniki v OSD morajo imeti ustrezna varnostna potrdila.

2. Za posvetovanja OSD velja obveznost varovanja poslovne skrivnosti, razen če OSD soglasno odloči drugače.

Člen 7

Začetek veljavnosti

Ta sklep začne veljati z dnem sprejetja.

▼M6 —————